Κος **Αλέξανδρος ΖΙΩΓΑΣ:** είναι Δρ. Πολιτικός Μηχανικός Πανεπιστημίου Πατρών, έχει αποφοιτήσει από το πρόγραμμα Μεταπτυχιακών Σπουδών «Υδατικοί Πόροι και Περιβάλλον» του Π.Π. και είναι Διδάκτωρ της Σχολής Πολιτικών Μηχανικών Πανεπιστημίου Πατρών. Είναι Επικεφαλής του Τμήματος Κλιματικής Αλλαγής και Υδάτινων Πόρων της εταιρείας ΕΜΒΗΣ ΣΥΜΒΟΥΛΟΙ ΜΗΧΑΝΙΚΟΙ Α.Ε. Με 17ετη ερευνητική και επαγγελματική εμπειρία, έχει ασχοληθεί με θέματα υδάτων και περιβάλλοντος υπό το πρίσμα των επιφανειακών και υπόγειων υδατικών πόρων. Ως ειδικός σε θέματα υδραυλικής, υδρολογίας και κλιματικής αλλαγής, έχει εκτεταμένη εμπειρία στην ανάλυση μετεωρολογικών και κλιματικών δεδομένων, στην εφαρμογή αριθμητικών μοντέλων επιφανειακής και υπόγειας ροής και σε μελέτες πλημμυρικής ροής. Συμμετέχει συστηματικά σε ερευνητικές ομάδες και έργα, με 5 ερευνητικά προγράμματα, 5 προγράμματα έρευνας και καινοτομίας και 14 δημοσιευμένες εργασίες σε διεθνή συνέδρια και επιστημονικά περιοδικά, στους τομείς της επιφανειακής και υπόγειας υδρολογίας και της κλιματικής αλλαγής. Την παρούσα περίοδο αποτελεί μέλος της ομάδας συμβούλων και συντονισμού της 1ης Αναθεώρησης των Σχεδίων Διαχείρισης Κινδύνων Πλημμύρας, για την Γενική Γραμματεία Φυσικού Περιβάλλοντος και Υδάτων του Υπουργείου Περιβάλλοντος και Ενέργειας, και μέλος της ομάδας σχεδιασμού και υλοποίησης των έργων ανάπτυξης Επιχειρησιακού Συστήματος Έγκαιρης Πρόγνωσης Πλημμυρών στις διασυνοριακές λεκάνες των ποταμών Έβρου και Αξιού.